7.2.2014 Jurnalul Oficial al Uniunii Europene L 38/39 DIRECTIVA DE PUNERE ÎN APLICARE 2014/21/UE A COMISIEI din 6 februarie 2014 de definire a condiţiilor minime și a claselor Uniunii pentru cartofii de sămânță de prebază (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (!), în special articolul 18 litera (c), întrucât: (1) Cartofii de sămânță acumulează boli progresiv, cu fiecare ciclu de înmulțire. Prin urmare, pentru ca sistemele de producție a cartofilor de sămânță să funcţioneze în mod corespunzător sunt necesare materii prime care se înmulțesc cu o rată minimă de degenerescență. (2  Existenţa unor standarde naţionale diferite pentru producția de cartofi de sămânță de prebază a blocat comercializarea acestui tip de cartofi în întreaga Uniune şi a împiedicat funcționarea pieței interne. Prin urmare, este necesar să se stabilească condițiile minime în care cartofii de sămânță de prebază se pot comercializa în Uniune. Condițiile respective ar trebui să vizeze bolile, simptomele, defectele şi cerințele de producţie pentru cartofii de sămânță de prebază și pentru loturile de astfel de cartofi, pentru a garanta producția și comercia- lizarea unor cartofi de sămânță de prebază sănătoşi și de înaltă calitate. (3) Condițiile în cauză ar trebui să țină seama de standardul Comisiei Economice pentru Europa a Organizației Naţiunilor Unite (CEE-ONU) în ceea ce priveşte comer- cializarea și controlul calității comerciale a cartofilor de sămânță, precum și de standardele relevante ale Convenţiei internaționale pentru protecţia plantelor (CIPP) și ale Organizaţiei Europene şi Mediteraneene pentru Protecţia Plantelor (OEPP), având în vedere progresele tehnice și ştiințifice. Standardele menționate au ca scop sprijinirea comerţului internațional, încu- rajarea producției de înaltă calitate, îmbunătățirea renta- bilității și protejarea intereselor consumatorilor. (4) Având în vedere practicile de producție ale furnizorilor, precum şi cererea utilizatorilor de cartofi de sămânță de prebază, este oportun să se includă în condițiile minime pentru cartofii de sămânță de prebază şi posibilitatea comercializării lor pe clase ale Uniunii. Cartofilor de sămânță de prebază ar trebui să li se aplice două clase ale Uniunii („clasa PBTC a Uniunii” și „clasa PB a Uniunii”), în conformitate cu practicile de producţie existente în ceea ce priveşte cartofii de sămânță de prebază din clasa PBTC și din clasa PB. Prin urmare, ar trebui adoptate condiții diferite pentru fiecare clasă în () JO L 193, 20.7.2002, p. 60. ceea ce priveşte bolile, simptomele, defectele, cerinţele în materie de producţie și generaţiile aferente claselor respective. (5) Pentru a fi eficace, normele ar trebui să stabilească şi dispoziții privind testarea oficială şi inspecţiile oficiale pe teren. (6)  Măsurile prevăzute în prezenta directivă sunt conforme cu avizul Comitetului permanent pentru seminţe şi material săditor pentru agricultură, horticultură şi silvi- cultură, ADOPTĂ PREZENTA DIRECTIVĂ: Articolul 1 Definiții În sensul prezentei directive, se aplică următoarele definiții: 1. „plantă parentală” înseamnă o plantă identificată din care se ia material pentru înmulțire; 2. „micropropagare” înseamnă practica de înmulțire rapidă a materialului vegetal pentru a produce un număr mare de plante, utilizând cultivarea in vitro de muguri vegetativi dife- rențiați sau de meristem prelevat de la o plantă. Articolul 2 Condiții minime pentru cartofii de sămânță de prebază (1) Statele membre asigură îndeplinirea următoarelor condiții minime în cazul cartofilor de sămânță de prebază: (a) provin de la plante parentale care nu prezintă niciunul dintre următorii dăunători: Pectobacterium spp., Dickeya spp., virusul răsucirii frunzelor de cartof, virusul A al carto- fului, virusul M al cartofului, virusul S al cartofului, virusul X al cartofului și virusul Y al cartofului; (b) nu prezintă simptomele râiei negre a cartofului; (c) procentul în număr de plante care nu sunt conforme cu soiul în cauză și procentul în număr de plante din soiuri diferite nu depășesc, în total, 0,01 %; (d) în descendență directă, procentul în număr de plante care prezintă simptome de viroze nu depășește 0,5 %; (e) procentul în număr de plante cu simptome de mozaic sau simptome provocate de virusul răsucirii frunzelor de cartof nu depăşește 0,1 %; () numărul maxim de generații în câmp este patru.